Preferences for universal health care coverage: the mechanisms of altruistic preferences in a welfare state
Independent Research Fund Denmark
KORA, Det Nationale Institut for Kommuners og Regioners Analyse og Forskning
Danmark står, som mange andre lande med offentligt finansierede sundhedssystemer, over for store udfordringer i prioriteringen af offentlige ressourcer. Sundhedsbeslutningstagere må nødvendigvis tage beslutning om hvilke sundhedsydelser, der skal finansieres og hvilke, der ikke skal. Ph.d.-projektet fokuserer på at afdække borgeres præferencer for universal sundhedsdækning og på at afdække underliggende motiver for at finansiere bestemte sundhedsydelser i et offentligt sundhedssystem. For at forstå hvorfor adgang til nogle sundhedsydelser foretrækkes frem for andre, er det afgørende at skelne imellem selviske og altruistiske motiver. For private forsikringer er valget af sundhedsydelser drevet af individets risikoaversion og individets behov for at sikre adgang til dyr behandling. Valget af sundhedsydelser i offentlige forsikringer kan yderligere være drevet af et altruistisk motiv grundet bekymring for andre individer. Ingen har tidligere undersøgt om et sådant socialt hensyn er forskelligt for forskellige typer sundhedsbehandlinger. Derfor undersøger dette ph.d.-projekt det sociale hensyn i valget af adgang til sundhedsydelser og hvad der driver det sociale hensyn. Det undersøges endvidere, om det sociale hensyn påvirkes af, om individers behov for sundhedsbehandling er opstået ved et uheld eller ved at f.eks. livstil har været afgørende for behandlingsbehovet.
Research Education (PhD) / Forskeruddannelse uden for universiteterne / grant